Kljub temu da je v ospredje postavljena vadba, nikakor nismo pozabili na prehrano. Vsi se dobro zavedamo, kako pomembna je pravilna, zdrava in uravnotežena prehrana, če želimo v celoti oblikovati postavo.
Zato smo se odločili, da združimo navodila in nasvete v obliki preprostih zapovedi, s pomočjo katerih oblikuješ svoj jedilnik in se tako še hitreje pomikaš proti cilju. Ne želimo, da bi te neka dieta obremenjevala in te ovirala na poti do sanjske postave.
Cilj je, da razumeš, kaj lahko ješ, kdaj in v kakšnih količinah. Na podlagi teh informacij lažje oblikuješ zdrav življenjski slog, v katerem uživaš in se dan za dnem bližaš svojemu cilju. Če pa se slučajno zgodi, da se znajdeš v slepi ulici, smo ti vedno na voljo za vse dodatne informacije in ti z veseljem pomagamo.